Algimantas Mikuta

**Algimantas Aleksandras Mikuta** (1943 m. gegužės 13 d. Mažeikiuose – 2024 m. rugpjūčio 14 d. Kaune) – Lietuvos poetas, vertėjas.

## Biografija
1960 m. baigė Mažeikių vidurinę mokyklą. 1960–1964 m. Kauno politechnikos institute studijavo pramonės ekonomiką (nebaigė). Vėliau įsidarbino Kazachijos statybų mechaninėse dirbtuvėse. 1965–1967 m. Vilniaus universitete studijavo žurnalistiką (nebaigė).

1967–1972 m. žurnalo „Nemunas“ literatūros skyriaus vedėjas, 1991–2004 m. vyr. redaktorius. 1972–1982 m. Lietuvos rašytojų sąjungos Kauno skyriaus literatūrinis konsultantas, pirmininkas, 1982–1988 m. atsakingasis sekretorius. Nuo 1966 m. Lietuvos rašytojų sąjungos narys.

## Kūryba
Eilėraščius pradėjo spausdinti 1958 metais. Kūryboje ryškus filosofiškas, paradoksalus mąstymas, tikėjimas gyvenimo išmintimi, baladei, pasakėčiai būdingi vaizdai, būdinga ekspresyvus dinamiškas stilius, pagrįstas konkrečia detale, netikėti kontrastai, pasitaiko grotesko.

Poetinė kūryba versta į keliolika užsienio kalbų. Sukurta daugiau kaip 50 dainų pagal autoriaus tekstus. Išvertė kūrinių, kuriuos parašė Čingizas Aitmatovas, Michailas Bulgakovas, Rasulas Gamzatovas, Georgijus Markovas, Borisas Pasternakas, Konstantinas Paustovskis, Olžasas Suleimenovas ir kt.

## Bibliografija

* Gėlės braižykloj: eilėraščiai. – Vilnius: Valstybinė grožinės literatūros leidykla, 1962. – 53 p.
* Spektras: eilėraščiai. – Vilnius: Vaga, 1965. – 77 p.
* Paukščių žemė: eilėraščiai. – Vilnius: Vaga, 1968. – 95 p.: iliustr.
* Ašmenys: eilėraščiai. – Vilnius: Vaga, 1970. – 83 p.: iliustr.
* Mūsų automobiliai: eilėraščiai / iliustr. Arvydas Každailis. – Vilnius: Vaga, 1972. – 32 p.: iliustr.
* Šiandien piešime žaibus: eilėraščiai. – Vilnius: Vaga, 1973. – 95 p.
* Švytuoklė: eilėraščiai / dail. Irena Katinienė. – Vilnius: Vaga, 1978. – 125 p.: iliustr.
* Žalios vyšnios: rinktinė / dail. Vytautas Kalinauskas. – Vilnius: Vaga, 1981. – 238 p.: iliustr.
* Apuoko valanda: eilėraščiai / dail. Alfredas Žalys. – Vilnius: Vaga, 1984. – 109 p.: iliustr.
* Juodasis pėstininkas: eilėraščiai / dail. Edmundas Saladžius. – Kaunas: Nemunas, 1998. – 147 p.: iliustr. – ISBN 9986-411-25-4
* Aštuoneiliai: eilėraščiai / dail. Romas Orantas. – Vilnius: LRS leidykla, 2002. – 143 p.: iliustr. – ISBN 9986-39-218-7
* Palubinskas ir Pažemeckas: satyra. – Kaunas: Žurnalo „Nemunas“ leidybinė grupė, 2003. – 161 p. – ISBN 9986-411-40-8
* Algimantas Mikuta: eilėraščiai. – Kaunas: Naujasis lankas, 2007. – 71 p. – ISBN 978-9955-03-435-3
* Šeško šokis: eilėraščiai. – Vilnius: Lietuvos rašytojų sąjungos leidykla, 2007. – 131 p. – ISBN 978-9986-39-483-9
* Kompostas: dešimties metų (1996–2005) užrašai. – Vilnius: LRS leidykla, 2009. – 637 p. – ISBN 978-9986-39-620-8
* Veranda: eilėraščiai. – Vilnius: Homo liber, 2010. – 103 p. – ISBN 978-9955-716-89-1
* Blakutės: posakiai / *Povilas Pažemeckas*. – Kaunas: Kauko laiptai, 2012. – 204 p. – ISBN 978-609-8092-00-4
* Keltininkas: eilėraščiai. – Vilnius: Lietuvos rašytojų sąjungos leidykla, 2013. – 101 p. – ISBN 978-9986-39-751-9
* Gyvenau be laikrodžio: poezija. – Kaunas: Kauko laiptai, 2014. – 345 p.: iliustr. – ISBN 978-609-8092-23-3
* Mėnulio peilis: prisiminimai ir apmąstymai. – Vilnius: Homo liber, 2016.
* Kelias į Laumes: eilėraščiai. – Kaunas: Kauko laiptai, 2017.
* Septynios širšės: eilėraščiai. – Vilnius: Lietuvos rašytojų sąjungos leidykla, 2018.
* Iš languotų sąsiuvinių: dešimties metų (2011-2020) užrašai. – Vilnius: Lietuvos rašytojų sąjungos leidykla, 2023.
* Paukšteliai laksto pažemiais: eilėraščiai. – Kaunas: Kauko laiptai, 2023.


### Vertimai

* R. Gamzatovas. Mano Dagestanas: romanas. – Vilnius: Vaga, 1976.
* G. Markovas. Sibiras: romanas. – Vilnius: Vaga, 1979.
* O. Suleimenovas. Sakalai virš smėlynų: eilėraščiai. – Vilnius: Vaga, 1980.
* K. Paustovskis. Ištvinusios upės: apsakymai. – Vilnius: Vaga, 1981.
* M. Bulgakovas. Meistras ir Margarita: romanas. – Vilnius: Vaga, 1985, 1996; Trigrama, 2004, 2017; Jotema, 2014.
* Č. Aitmatovas. Ešafotas: romanas. – Vilnius: Vaga, 1988.
* B. Pasternakas. Daktaras Živaga: romanas. – Vilnius: Vaga, 1991; Alma littera, 2007; Kaunas: Jotema, 2014.
* M. Bulgakovas. Moljeras: biografinė apybraiža. – Vilnius: Vyturys, 1991.
* L. Tolstojus. Gyvenimo kelias: religinė filosofija. – Kaunas: Trigrama, 2013.
* S. Aleksijevič. Cinko berniukai: dokumentinė grožinė kronika. – Vilnius: Alma littera, 2017.
* Poetų pasjansas: įvairių Europos ir Azijos poetų eilėraščių rinktinė. – Kaunas: Naujasis lankas, 2016.


## Įvertinimas
* 1979 m. „Poezijos pavasario“ laureatas, už knygą „Švytuoklė“
* 1995 m. „Poezijos pavasario“ metu – laikraščio „Kauno diena“ prizas, už geriausią tikrovės atspindėjimą poezijoje
* 2002 m. literatūrinė „Varpų“ premija
* 2003 m. Salomėjos Nėries prizas, už poezijos knygą „Aštuoneiliai“
* 2003 m. LDK Gedimino ordino medalis 
* 2011 m. Vyriausybės kultūros ir meno premija 
* 2013 m. Kauno meno kūrėjų asociacijos premija 
* 2013 m. Kauno miesto savivaldybės II laipsnio Santakos garbės ženklas
* 2014 m. Bernardo Brazdžionio literatūrinė premija 
* 2014 m. Lietuvos rašytojų sąjungos premija, už poezijos rinktinę „Gyvenau be laikrodžio“
* 2015 m. Bernardo Brazdžionio literatūros premija už poezijos knygą „Keltininkas“.
* 2018 m. Dionizo Poškos premija už eilėraščių knygą „Kelias į Laumes“ (Kaunas: Kauko laiptai, 2017).
* 2018 m. Kauno miesto burmistro Jono Vileišio pasidabruotas medalis už indėlį į Lietuvos kultūrą ir Kauno miesto garsinimą.
* 2022 m. Kauno miesto kultūros ir meno premija.

## Šaltiniai

## Nuorodos
* Poetas A. Mikuta: negaliu palikti savo kelto, 2013-06-09